
	  R O M Â N I A
CURTEA DE APEL TÂRGU- MUREŞ



BIROUL DE INFORMARE ŞI RELAŢII PUBLICE



2 august 2023

COMUNICAT DE PRESĂ

Azi, 2 august 2023, Secţia penală şi pentru cauze cu minori şi de familie a Curţii de Apel Târgu-Mureş s-a pronunțat asupra contestațiilor declarate în dosarul nr. 3061/102/2023, cunoscut opiniei publice sub denumirea de „Dosarul privind azilul din Bărdești”. 
Dosarul a fost înregistrat pe rolul Curții de Apel Târgu-Mureș la data de 1 august 2023 și repartizat aleatoriu, conform normelor legale și regulamentare. 
Instanța de judecată învestită cu verificarea măsurilor preventive pentru toate cele trei persoane arestate preventiv în faza de urmărire penală, a strigat cauza la ora 900 iar dezbaterile au durat până la ora 1010. 
[bookmark: _GoBack]Potrivit extrasului Încheierii penale nr.27/CU/DL/2 august 2023, în baza art. 4251 Cod procedură penală şi art. 204 Cod procedură penală, instanța a respins ca nefondate contestaţiile formulate de inculpatul P.C.I. (cu datele personale), de inculpata P.J. (cu datele personale) şi de inculpatul  P.F.-T. (cu datele personale) împotriva încheierii penale nr. 31/DL din data de 30 iulie 2023 pronunţată de judecătorul de drepturi şi libertăţi de la Tribunalul Mureş în dosar nr. 3061/102/2023 şi a menținut încheierea penală atacată.
	Încheierea mai sus menționată este definitivă și a fost dată în cameră de consiliu.

